kardosdrur/scandi-wiki huggingface dataset:
Vesterbygden

Vesterbygden var en af de to bygder som nordboerne grundlagde på Grønland i vikingetiden. Den dækker næsten hele den tidligere Nuuk Kommune.Sagaer mm giver os 90 gårde, de fleste med navne, over 80 ruiner er kendt. Som kortet viser lå gårdene langt inde i fjordene, hvor klimaet er mere tørt og varmt end ved havet.

Kilder og henvisninger 

 Claus Andreasen: "Nipaitsoq og Vesterbygden" (Tidsskriftet Grønland 1982, Nr. 5; s. 177-188)
 O. Bendixen: "Forsøg paa Identificeringen af Vesterbygdens Fjorde" (Geografisk Tidsskrift, Bind 33; 1930)
 Jørgen Meldgaard: "Nordboernes Vesterbygd" (Tidsskriftet Grønland 1966, Nr. 12; s. 401-412)

Nordboerne
Bygder i Sermersooq Kommune
Hundeslæde

En hundeslæde er en slæde trukket af en eller flere slædehunde  og bruges til at rejse gennem sne- og isområder. Oprindeligt et transportmiddel i arktiske egne,Grønland, Alaska, Canada og Sibirien. I dag også som hobby/fritidsaktivitet i mange lande med passende klima, Norge, Sverige, Finland, Østrig, Schweiz, USA mv. Der bruges flere forskellige typer slæder.

Der er 3 hovedtyper: 

Den grønlandske slæde anvendes på overflader med mest is og kun lidt sne. Mederne er smalle. Hundene er spændt for i vifteform, hvor hver hund har sin egen line forbundet til slæden. 

Toboggaen bruges i terræn med høj sne, oprindeligt i Canadas skovområder. Den er smal og består af en slags kæmpe ski. Hundene er forspændt enkeltvis på en lang række. Traditionelt var der ofte en ”forløber”,  en person på snesko der trampede sneen for hundene.

”Nome”-slæden , også kaldet ”Nansen”-slæden  er en slags mellemting af de to ovennævnte med middelbrede meder og velegnet til  terræn med både is og sne. Hundene løber i par på en lang linje, evt. med en førerhund alene i spidsen.

Nomeslæden og toboggaen køres med en førerhund. På Grønland køres normalt ikke med førerhund. Ofte forveksles førerhunden med  den såkaldte ”bas”, som er hundespandets dominerende individ og øverst i hakkeordenen, men som ingen funktion har i forbindelse med selve kørslen.

Slædehunde har historiske været af ret blandet herkomst racemæssigt. Oftest nævnes 3 racer: Grønlandsk slædehund, Siberian Husky og  Alaskan Malamute. I væddeløbssammenhæng ser man i dag andre racer, bl.a. jagthunderacer.

En slædehund kan som generel rettesnor trække sin egen vægt dvs. omkring 30 - 40 kg. Den kan tilbagelægge omkring 60 km om dagen i gennemsnitlig dagsmarch. Hundeslæden styres med kommandoråb og pisk.

Grønlandsk: Stop: ”Uniit”, højre/ venstre:  ”juv” / ” ili”

Engelsk: Stop: Whoa; højre/ venstre:  ” gee”/ ” haw”

Eksterne henvisninger
 12. aug. 2023, videnskab.dk: Jeg byggede en historisk hundeslæde fra bunden: Her er, hvad jeg lærte
Jurchen

Jurchenerne var et tungusisktalende folk som holdt til i dele af  Manchuriet og det nordlige Korea frem til 1600-tallet, da de blev kendt som manchuer og under dette nye navn erobrede Kina og ledede landet under navnet Qing-dynastiet.  

Jurchenerne oprettede Jin-dynastiet (aisin gurun på jurchensk/manchuisk) i det nordlige Kina mellem  1115 og 1122; det eksisterede til 1234.

Folkeslag i Kina
Manchu-tungusiske folk
Amerikansk walking pony

Amerikansk walking pony er en moderne amerikansk hesterace udviklet i USA for at få en pony med bløde gangarter, der er egnet til børneridning. Den blev skabt gennem krydsning af en Tennessee walking horse med en Welsh pony.

Historie 
Amerikansk walking pony blev oprindeligt udviklet i Georgia, og racen blev etableret i 1968 efter flere års selektiv avl. Joan Hudson Brown er krediteret som racens grundlægger og var den første administrerende sekretær for racens avlsregister. Det oprindelige avlsmål var at kombinere Tennessee Walkers bløde gang med den walisiske pony mindre størrelse og raffinement. Enhver kombination af de to racer er acceptabel for at blive inkluderet i registret.

Den første hingst registreret i racens avlsregister var BT Golden Splendor, og Browntree's Flicka var den første hoppe.

Karakteristika 
Racen har to medfødte gangarter, kaldet "pleasure walk" og "merry walk", udover de tre hovedgangarter som alle heste har: skridt, trav og galop. "Pleasure walk" er en firtaktet gangart, hvor hesten skiftevis har et og to ben til jorden, der er hurtigere end almindelige skridt, men langsommere end trav, og som minder om tölt, en gangart der er karakteristisk for islandsk hest. "Merry Walk" er ligeledes en firtaktet gangart, men meget hurtigere, og ledsaget af en nikkende bevægelse med hovedet, og hvor ponyen er samlet med haserne ind under sig og med løftet hoved. Derudover har racen en er blød og samlet galop. Alle gangarterne er stødfri og komfortable for rytteren. American Walking Pony er også i stand til at trave og galoppere, og har været udstillet i femgangs-konkurrencer.

Referencer 

Hesteracer
Varmepatron

En varmepatron er en elektrisk modstand bygget ind i en cylinder med gevind og pakning ved roden, så den kan skrues ind i en beholder eller et rør. Varmepatronen bliver varm, når den tilsluttes elektricitet, og derved bliver materialet i beholderen eller røret varmet op. Dens cylindriske form med pakning i bunden minder om en patron og giver anledning til navnet. Eksempler er en varmepatron i en elektrisk varmtvandsbeholder eller en varmepatron i plastindustrien, der varmer plastikgranulat op til flydende form.

Energilagring
Ernst Alexanderson

Ernst Frederick Werner Alexanderson (25. januar 1878 – 14. maj 1975) var en svensk-amerikansk elektronikingeniør. Han var bl.a. designer af langbølgeantennen på Kalundborg Radiofonistation. Han stod også bag Grimeton Radio SAQ i Sverige der nu hører under UNESCOs Verdensarvsliste år 2004.

Langbølgesenderen Grimeton ligger i Varbergs kommun. Den blev bygget i 1920erne med henblik på transatlantisk radiokommunikation.

Han arbejdede bl.a. for RCA og General Electric.

Ingeniører fra Sverige
Ingeniører fra USA
Allroundsadel

En allroundsadel er den almindeligt brugte sadel, som er velegnet til ridebanespringning, fritidsridning, jagtridning og dressur. Den er udviklet fra springsadlen; den har stadig knæpuder, men de er mindre; sadelklapperne er mere lige, og stigremmene er fastgjort længere tilbage. Sædet er længere, så rytterens vægt kan fordeles over et større område og dermed reducere trykpunkterne. De fleste sadler fremstilles af læder, men man kan også få sadler af kunststof.

Rideudstyr
Edersleben

Edersleben er en by i Landkreis Mansfeld-Südharz i den tyske delstat Sachsen-Anhalt. Landsbyen ligger 7 km vest for Allstedt.
Dressursadel

Dressursadel er en speciel designet sadel, der benyttes ved dressurridning.

Den er designet, så den hjælper rytteren med at få et centralt balancerede sæde under dressurens bevægelser. Den har lige sadelklapper, som er længere en på allroundsadlen, og den har små knæpuder til støtte for benene samt lange gjordstropper, til hvilke man fastgør en særlig dressurgjord, som kaldes en lonsdale. Stigbøjlelåsene er placeret længere tilbage, så stigremmene hænger ned midt på sadelklapperne. Sadlens sæde er dybt og noget længere end allroundsadlens sæde. Sadlen skal ligge lige på hestens ryg, så den ikke vipper rytteren ud af balance.

Referencer 

Rideudstyr
Jin-dynastiet (1115-1234)

Jin-dynastiet (jurchensk: Anchu; kinesisk: 金朝, Jīn Cháo; 1115-1234), også kendt som  jurchenerdynastiet, var grundlagt af den jurchenske wanyan-klan, som også var forfædrene til  manchuerne som etablerede Qing-dynastiet omkring 500 år senere. Nogle gange skrives navnet som  Jinn for at adskille det fra et tidligere kinesisk Jìn-dynasti som med det latinske alfabet ser ligesådan ud  når tonetegn udelades. I alt er der faktisk fire epoker i kinesisk historie som bruger navnet "Jin" 

Det blev grundlagt i 1115 i det nordlige Manchuriet, og nedkæmpede  efterhånden Liao-dynastiet (allerede i 1125), som omfattede store dele af det nordlige Kina, og desuden store dele af de mongolske områder. Riget tog også kontakt med det koreanske rige Goryeo, men blev afvist af rigets kejser Yejong. 

Den 9. januar 1127 plyndrede Jin-styrker Kaifeng, hovedstaden i Song-dynastiet, og tog både kejser Qinzong hans far, den netop abdicerede  kejser Huizong til fange. Efter Kaifengs fald måtte Song-riget trække sig sydover;  Det såkaldte sydlige Song-dynasti fortsatte med at kæmpe mod Jin-dynastiet i over ti år, men i 1141 indgik de en fredsaftale, hvor de afstod alle deres områder i Nordkina til Jin-dynastiet. 

Efter erobringen af Nordkina blev Jin-dynastiet mere og mere kinesisk præget, og flyttede sin hovedstad fra Huining Fu i det nordlige Manchuriet (syd for nutidens Harbin) til Zhongdu (i dag  Beijing). 

I  begyndelsen af 1200-tallet begyndte presset fra mongolerne at gøre sig gældende. I 1214 blev Jin-dynastiets hovedstad flyttet til Kaifeng (den tidligere Song-hovedstad) for at komme længere væk fra mongolerne. Men under ledelse af Djengis Khans tredje søn Ögedei Khan lykkedes det mongolerne, nå allieret med det sydlige Song-dynasti, at  knuse Jin-dynastiet i 1234.

Mange år senere, i 1616, lykkedes det manchuerne under ledelse av Nurhaci at oprette det senere Jin-dynasti, som altså var opkaldt efter det som gik under i 1234. Men navnet blev allerede i 1636 ændret til Qing-dynastiet, som blev det sidste af det kejserlige Kinas dynastier.

Noter

Ekstern henvisninger 

 Om relationerne mellem Jin og Song

Forhenværende lande i kinesisk historie
Kinas kejserdynastier
Jin-dynastiet

Jin-dynastiet kan henvise til fire forskellige dynastier i kinesisk historie:

 Jin-dynastiet (265-420), som kan inddeles i 
Det vestlige Jin-dynasti (265-316) (Xi-Jin) og 
Det østlige Jin-dynasti (317-420) (Dong-Jin),
 Jin-dynastiet (936-947), bedre kendt som det senere Jin-dynasti (Hou-Jin), og 
 Jin-dynastiet (1115-1234), også omtalt som det jurchenske Jing-dynasti.
 Det senere Jinn Dynasti (fra 1616) (後金), er senere kendt som Qing-dynastiet (fra 1636), var grundlagt Jurchenere fra Manchuriet.
Springsadel

I begyndelsen af 1900-tallet realiserede en italiensk kavaleriofficer ved navn Frederico Caprilli sine på det tidspunkt revolutionerende teorier om ridning. Han foreslog det fremadrettede sæde, idet han argumenterede, at skulle man være i balance med hesten ved lav fart, så skulle man også være i balance med den under galop og spring. Han lærte sine elever at afkorte stigremmene og ride med let sæde over forhindringer, hvilket placerede deres vægt over hestens balancepunkt, sådan at man hjælper hesten så meget som muligt.

Omkring 50 år efter Caprillis død blev den moderne springsadel endelig udviklet – æren for dette har den spanske grev Illias Toptani fået. Han udviklede en springsadel med stigremmene fastgjort langt fremme for at hjælpe rytteren til at få et let sæde. Store knæpuder blev tilføjet på fremadrettede sadelklapper, og sadlens sæde blev gjort kortere.

Rideudstyr
Væddeløbssadel

En væddeløbssadel er en sadel, der anvendes til hestevæddeløb. Væddeløbssadler er helt flade, da de ikke er designet til at man skal sidde på dem. Sadelklapperne er fremadrettede på grund af de ekstremt korte stigremme, som jockeyer anvender. De blev oprindeligt fremstillet med en træbom, men i dag er den ofte lavet af glasfiber, som er meget let. Steeplechase-sadler er en smule mere robuste og tungere.

Visse sadler vejer ned til 200 gram, da vægten har stor betydning.

Rideudstyr
TribalWars

TribalWars er et browserbaseret real-time strategy MMOG, som foregår i middelalderen, hvor det gælder om at opbygge de bedste byer og mest effektive hære, så nye byer kan erobres. Dette gøres i samarbejde med den stamme, man er med i og deres allierede.

Internetspil
Niels Thomsen

Niels Thomsen kan henvise til flere personer:

 Niels Thomsen (skolemand) (1840-1920) – dansk seminarieforstander
 Niels Thomsen (vekselerer) (1847-1910) – dansk etatsråd]] og vekselerer
 Niels Thomsen (historiker) (1930-2011) – dansk økonomi- og pressehistoriker
 Niels Thomsen (teolog) (1938-) – dansk frimenighedspræst i Nazarethkirken i Ryslinge og rektor på Præstehøjskolen i Løgumkloster
 Niels Thomsen (soloklarinettist) (1945-2009) – dansk soloklarinettist
 Niels Thomsen (grønlandsk politiker) (1981-) – grønlandsk politiker og forhenværende fodboldspiller.
Carl Jensen Busk

Carl Jensen Busk (23. marts 1857 i Busk – 1933) var lærer og medforstander på Odense Seminarium.

Født i Busk i Gjellerup Sogn, Hammerum Herred, Ringkøbing Amt, som søn af husmand Jens Thomsen Christensen og hustru Maren Jensen. Ved bevilling af 21. november 1904 fik Carl Jensen tilladelse til at tilføje stednavnet Busk som efternavn. Han var gift med Kirsten Elisabeth Berg.

Lærereksamen fra Blågård Seminarium i 1882 og dernæst ansat som lærer på Giersings Realskole i Odense 1882–1895. Allerede i 1891 medgrundlægger af Odense Seminarium for mænd sammen med Vilhelm Yderik. Da seminariet i 1895 blev sammenlagt med kvindeseminariet, blev dettes forstander Niels Thomsen forstander for fællesseminariet, og Carl Jensen underviste i historie, regning, matematik og fysik indtil sin pensionering som 70-årig i 1927. Da Ejler Møller blev seminariets forstander i 1905, blev Carl Jensen Busk medforstander, ligeledes indtil 1927.

Sammen med forstander Ejler Møller udgav Carl Jensen Busk Lærebog i Historie til Brug ved den højere Undervisning (Seminarier og Gymnasier), og alene udgav han bl.a. en matematisk opgavesamling.

Henvisninger 
 Odense Seminarium 1895-1995. Jubilæumsskrift. Odense 1995. 

Skolefolk fra Danmark
Dorthe Wolfsberg

Dorthe A. Wolfsberg (født Rasmussen 2. december 1958) er en tidligere dansk atlet. 

Wolfsberg har vundet det danske mesterskab i ikke færre end seks forskellige disipliner: 60 meter, 60 meter hæk, 100 meter hæk, længdespring, højdespring og trespring. Wolfsberg konkurrerede under sin elitekarriere og som veteran for Frederiksberg IF. 

Internationalt har Wolfsberg deltaget i adskillige EM, både indendørs og udendørs i slutningen af 1970'erne og begyndelsen af 1980'erne. Hendes bedste resultat var en sjette plads i længdespring på EM-indendørs 1982. 

Dorthe A. Wolfsberg er gift med den tidligere løber Christian Wolfsberg.

Danske mesterskaber

Udendørs 
 
  1986 100 meter hæk
  1986 Længdespring
  1987 100 meter hæk
  1987 Højdespring
  1987 Længdespring
  1988 Højdespring
  1988 Trespring
  1988 Længdespring
  1991 Trespring

Indendørs 

  1977 Længdespring
  1977 60 meter
  1978 Længdespring
  1978 60 meter
  1978 60 meter hæk
  1979 Længdespring
  1979 60 meter
  1980 Længdespring
  1980 60 meter
  1981 Længdespring
  1981 60 meter
  1981 60 meter hæk
  1982 Længdespring
  1982 60 meter
  1983 60 meter
  1984 60 meter
  1987 Højdespring

Personlige rekorder 

Wolfsberg slog i sin karriere flere danske rekord som både junior og senior. Flere af disse står stadig (2010).

Kilder 
 DAF i tal Dorthe Wolfsberg
 IAAFs profil Dorthe A. Rasmussen
 Dansk Atletik – Dorthe Wolfsberg fylder 50

Atleter fra Frederiksberg IF
Hækkeløbere fra Danmark
Længdespringere fra Danmark
Højdespringere fra Danmark
Sprintere fra Danmark
Legemsdel

En legemsdel er en del af kroppen, det kan f.eks. være arme, ben og hoved, mens det, man har inde i kroppen (f.eks. tarme, nyrer og lever) typisk kaldes organer. Hvis man har fået amputeret en legemsdel, kan man få såkaldte fantomsmerter. Hvis man mangler en legemsdel, kan man få brug for et hjælpemiddel.

Referencer 

Bevægeapparatets anatomi
Madeleine Dupont

Madeleine Dupont (født 26. maj 1987 på Glostrup Hospital) er en dansk curlingspiller, der til dagligt spiller i Hvidovre Curling Club.
Hun er skipper på det danske kvindecurlinglandshold bestående af Denise Dupont, Mathilde Halse og My Larsen. Holdet er kvalificeret til OL i Beijing 2022.

Dupont har deltaget i tre olympiske Lege (2010, 2018 og 2022), 18 verdensmesterskaber og ni Europamesterskaber. Hun vandt sølv ved dame-VM i 2007 og bronze i 2009. Desuden tæller samlingen 3 EM-medaljer, en sølvmedalje til ungdoms-OL i 2005 og utallige danske mesterskaber.

Madeleine startede curlingkarrieren i februar 1998 efter Helena Blach Lavrsen og Co. vandt sølv ved OL i Nagano.

Privat 
Madeleine Dupont er gift med arkitekten Jesper Nordestgaard Dupont. Hun er lillesøster til Denise Dupont og storesøster til Oliver Dupont, som begge er curlinglandsholdsspillere, samt svigerinde til den russiske curlingskipper Victoria Dupont (tidl. Viktorija Aleksandrovna Moisejeva).

Madeleine er uddannet cand.merc.kom. fra CBS i 2011 og arbejder pt. som Client Manager hos TV 2.

Eksterne henvisninger 

Rekorder
Madeleine Duponts profil på TeamDupont 

Curlingspillere fra Danmark
Personer fra Glostrup
Deltagere for Danmark ved vinter-OL 2006
Deltagere for Danmark ved vinter-OL 2010
Deltagere for Danmark ved vinter-OL 2018
Deltagere for Danmark ved vinter-OL 2022
Curlingspillere ved vinter-OL 2006
Curlingspillere ved vinter-OL 2010
Curlingspillere ved vinter-OL 2018
Curlingspillere ved vinter-OL 2022
Michael Jensen

Michael Jensen er navnet på flere personer:

 Michael Jensen (fodboldspiller)
 Michael Jensen (formand)
 Michael Jensen (designer)
E Bindstouw

E Bindstouw med undertitlen Fortællinger og Digte i jydske Mundarter, er en novelle af Steen Steensen Blicher fra 1842. I novellen er skolestuen i Lysgård syd for Viborg stedet, hvor en gruppe mennesker mødes til bindestue og "binder" hoser og andet tøj og deler digte og fortællinger på forskellige øst- og vestjyske dialekter. Selve inspirationen til E Bindstouw er kommet mens Blicher var præst i Lysgård og Thoning fra 1819 til 1825.

E Bindstouw er grundstenen i al dansk dialektdigtning og fortsat hovedværket i den. Samtidig er værket et både nationalt, lokalpatriotisk og demokratisk monument over Blichers folkelige indsats i en gæringstid i dansk historie.

E Bindstouw er i sin originaludgave skrevet på dialekt med følgende nærmest berømte indledning:

- De war e Awten fa bette Ywlawten - nej hold! - A lywwer - de va sgi den Awten fa ve indda, dæ wa Binnstouw te e Skwolmejster, ham Kristen Koustrup - I kinne ham wal?

Redaktør på Jysk Ordbog, cand.mag. Torben Arboe har gjort opmærksom på, at novellen ofte senere blev udgivet med flere trykfejl. I 100-året for førsteudgivelsen foretog den berømte dialektforsker Peter Skautrup en "oversættelse" til rigsdansk af Blichers novelle, og gennem årene har talrige litteraturforskere beskæftiget sig med E Bindstouw.

Huset med skolestuen har siden 1952 fungeret som museet E Bindstouw, der er en afdeling under Viborg Museum.

Litteratur 
 Torben Arboe: Udgivelse på cd af St. St. Blicher: E Bindstouw. I: Ord & Sag 34, 2014, s. 54-59.
 Anders Bjerrum, Gordon Albøge og Kristine Heiede: Studier over Blichers E bindstouw. Udgivet af Det Filologisk-Historiske Samfund 1962.
 Kurt Braunmüller: Probleme bei der Übersetzung von dialektaler Prosa. Am Beispiel von St.St. Blichers ‘E Bindstouw’. I: Arbeiten zur Skandinavistik. 7. Arbeitstagung der Skandinavisten des deutschen Sprachgebietes, 4.8.-10.8.1985 in Skjeberg/Norwegen. Frankfurt a.M. 1987, s. 245-271.
 Verner Vad: Bindstouw-minder”. I: Brudstykker fra Blicheregnen 26. 2005, s. 63-72.
 Æ Bindstouw: Med oversættelse og kommentar ved Peter Skautrup. 1942.

Referencer 

Noveller
Værker af Steen Steensen Blicher
Litteratur i 1842
Jamie Gillis

Jamie Gillis (født James Ira Gurman) (20. april 1943 – 19. februar 2010) var en amerikansk pornoskuespiller, der mest er kendt for sine BDSM-scener, men som også lavede mange mere almindelige sexscener i utallige pornofilm. Han har den mandlige hovedrolle i Radley Metzgers The Opening of Misty Beethoven (1976), der ofte nævnes som verdens bedste pornofilm. Han har også lavet en enkelt bøssescene, i Gerard Damianos The Story of Joanna (1975).

Han blev født i New York, og optrådte i mere end 470 film, og instruerede en del voksenfilm.

Han døde den 19. februar 2010 i New York på grund af modermærkekræft.

Kilder 
 Verdens 25 hotteste pornostjerner (Rosinante, 1999)

Eksterne henvisninger 

 

Pornoskuespillere fra USA
James R. Schlesinger

James Rodney Schlesinger (15. februar 1929 – 27. marts 2014) var en amerikansk politiker. Han var mest kendt for sit arbejde som USA's forsvarsminister i perioden 1973-1975, hvor han tjente først under præsident Richard Nixon, derefter under Gerald Ford.

Eksterne henvisninger 

Forsvarsministre fra USA
Lionel Jeffries

Lionel Charles Jeffries (født 10. juni 1926, død 19. februar 2010) var en britisk skuespiller, manuskriptforfatter og filminstruktør. Efter den 2. verdenskrig blev han tildelt Burma Star.

Han havde en succesfuld karriere i britisk film hovedsageligt i komiske roller. Hans skuespillerkarriere toppede i 1960'erne med ledende roller i film som To-Way Stretch (1960), The Trials of Oscar Wilde (1960), First Men in the Moon (1964) og Camelot (1967).

Efter lang tids sygdom, døde han på et plejehjem den 19. februar 2010. Han var gift med Eileen Mary Walsh fra 1951 indtil sin død.

Eksterne henvisninger 
 

Filmskuespillere fra England
Teaterskuespillere fra England
Filminstruktører fra Storbritannien
Manuskriptforfattere fra Storbritannien
Personer i 2. verdenskrig
Dansk Sommelier Forening

Dansk Sommelier Forening (DSF) er en forening af danske sommelierer (vintjenere). Dansk Sommelier Forening blev stiftet i 1989. Foreningen tæller 81 medlemmer (primo 2010).

Referencer 

Sommelier Forening
Vin
Etableret i 1989
Westmalle

Øllet Westmalle bliver brygget på klosteret Abdij Onze-Lieve-Vrouw van het heilig hart (Vor Frue Kloster af det hellige hjerte), der ligger omkring 20 km fra Antwerpen. Det er et trappistkloster, der i 1865 begyndte at sælge øl til omverdenen. Klosteret producerer 120.000 hl om året, og udover øl produceres der ost og mælk.

Øltyper fra Westmalle 
Billeder af øltyper fra Westmalle:

Alkoholstyrke etc. 
 Dubbel 7 % ABV, ca. 25 IBU
 Tripel 9,5 % ABV, 40 IBU, 12-13 EBC
 Extra 5 % ABV, Dette er den øl munkene drikker til dagligt på klosteret, derfor den lave ABV

Noter

Eksterne links 
 Klosterets hjemmeside

Ølmærker
Ruby Hunter

Ruby Hunter (1955 – 17. februar 2010) var en australsk singer-songwriter. Der ofte optrådte sammen med sin partner, Archie Roach, som hun mødte da hun var 16 år, mens de begge var hjemløse teenagere.

I 2000 vandt hun prisen som årets kvindelige artist i Australien. Hun fik sin debut i One Night the Moon. Sammen med Archie Roach og Paul Grabowsky skrev og opførte de koncerten Ruby's Story.

Singer-songwritere
Musikere fra Australien
Juan Carlos González

Juan Carlos González Ortiz (født 22. august 1924, død 15. februar 2010) var en uruguayansk fodboldspiller, der spillede for CA Peñarol.

Han var en del af Uruguays fodboldlandshold da de vandt FIFA World Cup i 1950, han nåede at spille to kampe i turneringen.

Fodboldspillere fra Uruguay
Fodboldspillere fra Club Atlético Peñarol
Verdensmestre i fodbold
Catherine Hicks

Catherine Mary Hicks (født 6. august 1951) er en amerikansk skuespiller og sanger. Hun er nok bedst kendt for sin rolle som Annie Camden i tv-serien 7th Heaven.

Udvalgt filmografi

Film 
 Star Trek IV - Rejsen tilbage til Jorden / Star Trek IV: The Voyage Home - Gillian

Tv-serier 
 7th Heaven - Annie Camden

Referencer

Eksterne henvisninger 

 Catherine Hicks bio på The CW
 
 
 Catherine Hicks  på TV.com

Tv-skuespillere fra USA
Filmskuespillere fra USA
Skuespillere fra New York
Personer fra New York City